Die twee grootste maatskappye in die Suid-Afrikaanse volstruisbedryf sê as hulle toegelaat word om saam te smelt, sal dit hulle hopelik in staat stel om vir boere ’n beter inkomste te bewerkstellig.
Plaaslik oorskry die aanbod van volstruisvleis die vraag en plaaslike volstruispryse is baie laer as wat op die internasionale mark behaal kan word.
“Die oorhoofse uitwerking (van die omstandighede) is ’n laer opbrengs op belegging en dus ’n kleiner aansporing om met volstruise te boer, sodat boere die mark verlaat,” het sy gesê.
’n Samesmelting sal volgens hulle werkgeleenthede op volstruisplase en by verwerkingsgeriewe behou, en kan tot die skep van nuwe werkgeleenthede in ’n gebied met min werkgeleenthede lei.
Mnr. Romeo Kariga het namens die Mededingingskommissie aangevoer dat die bedryf tans bloot in ’n slegte siklus is, iets wat in die toekoms weer kan gebeur en nie deur ’n samesmelting voorkom kan word nie.
“Niemand voer aan dat die samesmelting tot laer pryse sal lei vir vere wat vir die Rio-karnaval of Moulin Rouge-kostuums gekoop word nie.
“Dit is nie die punt van die samesmelting nie. Ook nie om plaaslike pryse op te jaag nie. Die punt is om die beste moontlike inkomste vir die boer te kry en die belange van die Suid-Afrikaanse volstruisbedryf en diegene wat daarin werk, te bevorder,” het Engelbrecht gesê.